Vrou vasgetrek met 10kg tikDie vrou (46) is om 20:30 in hegtenis geneem nadat sy glo 10,5kg tik in haar besit gehad het. Volgens adjudant-offisier November Filander, kan die geskatte straatwaarde van die dwelms ongeveer R3 miljoen beloop. Die vrou het op ŉ vlug van Johannesburg met die dwelms in haar bagasie geland. Volgens Filander het die vrou ŉ kriminele rekord. “Gedurende 2006 is sy in Johannesburg in hegtenis geneem vir die handel in dagga. Sy was in 2007 vir sewe jaar gevonnis, maar na vyf jaar vrygelaat.” Sy sal na verwagting Dinsdag in die Bellville landdroshof verskyn.